Sekolah Kebangsaan Tanjong Karang

Sekolah Kebangsaan Tanjong Karang atau nama ringkasnya SK Tanjong Karang, Lokasi Sekolah tersebut terletak di selekoh berdekatan dengan Pekan Tanjong Karang. Jarak sekolah ini dengan pekan tersebut ialah 3 km. Oleh yang demikian, sekolah ini menjadi tumpuan kepada ibu bapa untuk menghantar anak-anak mereka belajar di sekolah ini. Selain itu, sekolah ini juga berdekatan dengan Hospital Lama Tanjong Karang. 

Sejarah 
Tanjong Karang merupakan sebuah pekan kecil yang telah dibangunkan atau diasaskan oleh Daeng Bedun ibni Daeng Dewasa(Raja Jusoh) ibni Sultan Ibrahim Shah ibni Sultan Salehuddin Shah (Raja Lumu) pada tahun 1875 atas perkenan Sultan Muhammad Shah Ibni Sultan Ibrahim Shah. Daeng Bedun bersama ahli keluarga dan sahabat karibnya pun membina penempatan di tepi Sungai Tanjung Karang. 

Pada awal abad ke– 29 Tanjong Karang adalah sebuah perkampungan kecil yang menghubungkannya dengan Kuala Selangor. Tanjong Karang tidak banyak mengalami perubahan dalam struktur hidup penduduk sekitarnya jika dibandingkan dengan dengan penduduk– penduduk yang tinggal di pekan– pekan yang baru membangun. Ketika itu, Tanjong Karang hanya didiami oleh sebilangan kecil keluarga orang– orang Melayu dan orang Cina.Bagi memenuhi keperluan hidup penduduk sehari– hari, terdapat sebuah kedai atap yang dimiliki oleh seorang taukeh Cina yang dikenali dengan panggilan Ee Koon. Mata pencarian penduduk – penduduk di sini kebanyakannya bekerja sebagai nelayan. 

Sesuai dengan kedudukan Tanjong Karang ini sendiri terletak berhampiran dengan Kuala Sungai iaitu Sungai Tengi, ada yang bekerja sendiri seperti bertani dan mengambil upah mencucuk atap. Tahun demi tahun, bilangan penduduk Tanjong Karang terus bertambah. Bermula di saat itu, orang–orang tua di kampung ini mulai sedar yang anak– anak mereka telah sekian lama terbiar tidak mendapat sebarang pendidikan asas yang sepatutnya mereka perolehi untuk faedah hidup mereka sendiri di masa akan datang.

Bagi mengatasi keadaan begini , atas daya usaha Tok Penghulu Abd Manan, pada tahun 1906, sebuah bangunan sekolah telah dibina pada 1906 di atas tapak masjid lama Tanjong Karang. Namun demikian, ramai ibubapa yang masih tidak memahami relevannya pendidikan sekular. Ditambah lagi dengan kemahuan ibu bapa yang inginkan anaknya membantu mereka membuat kerja– kerja rumah atau di sawah ladang. Kehadiran murid semakin merosot dan menyebabkan sekolah umum tersebut terpaksa ditutup beberapa bulan kemudian. Bangunan asal telah dibawa ke Bukit Belimbing,Kuala Selangor dan dibuka pula di sana.

Anak–anak kampung mula tidak menerima pendidikan di sekolah lagi. Namun begitu, mereka berpeluang mengaji Al–Quran di rumah imam yang ada ketika itu iaitu Imam Puput. Keadaan ini berlanjutan sehingga tamatnya Perang Jerman pada tahun 1918. Walaupun begitu, orang–orang tua di kampung masih tidak berpuas hati dengan ketiadaan sekolah di kampung mereka. Akhirnya, atas usaha Penghulu Raja Alang , kedai kepunyaan Imam Puput telah diubah suai untuk dijadikan bangunan sekolah dan dikenakan bayaran sewa tahunan . Akhirnya pada 9 Februari 1920, Sekolah ini dibuka dengan bilangan 2 orang guru dan 45 orang murid. Pada tahun 1925, sebuah bangunan kayu di bina dan diberi nama Sekolah Melayu Tanjong Karang.

Pada tahun 1953, 'Darjah Tujuh' diwujudkan. Pada tahun 1955 hingga tahun 1959, sekolah ini dijadikan Sekolah Pusat Penempatan Pelajar-Pelajar Darjah Tujuh. Sekolah ini juga menempatkan Pusat kegiatan guru bagi sekolah-sekolah Zon Tanjong Karang sehingga di dirikan bangunan PKG Tanjong Karang. Pertambahan pelajar dan kecemerlangan akademiknya telah mendorong kpd pembinaan bangunan baru pd tahun yg sama di Batu 8 Tanjung Karang.  Semua pelajar yg ada berpindah ke bangunan baru di tapak yg ada sekarang dengan nama Sekolah Menengah Kebangsaan Tanjung Karang yg hari ini dikenali sbg Sekolah Menengah Kebangsaan Dato' Harun sempena nama Menteri Besar Selangor ketika itu iaitu YB Dato' Harun bin Idris. 

Pada tahun 1965, asrama Sekolah Menengah Dato' Harun dibuka kepada pelajar- pelajar. Pada bulan Mei 1959, sekolah ini dijadikan penempatan sementara Darjah Menengah Melayu Tanjong Karang yang kini dikenali sebagai Sekolah Menengah Dato Harun. Pada tahun 1974 dan 1981, sekolah tersebut dibinakan bangunan dua tingkat bagi menampung 420 orang murid dan 22 orang guru. .

Pada 5 Januari 1992, sekolah ini  mula dikenali sebagai Sekolah Kebangsaan Tanjong Karang atau nama ringkasnya SK Tanjong Karang, diwujudkan kelas pra sekolah tajaan Kementerian Pendidikan. Ianya menampung seramai 25 orang murid dan seorang guru. Pada tahun 1998, telah dibina bangunan dua tingkat bagi menampung jumlah pelajar yang semakin meningkat. Pada November 2001, makmal komputer telah diserahkan kepada pihak sekolah.  

Pada 2009, Sekolah Kebangsaan Tanjong Karang memiliki 307 pelajar lelaki dan 278 pelajar perempuan, menjadikan jumlah keseluruhan murid seramai 585 orang. Ia mempunyai seramai 40 orang guru.2009

Pencapaian 

 Alamat
Sekolah Kebangsaan Tanjong Karang
Batu 7, 45500, Tanjong Karang,
Selangor, Malaysia
Telefon =  0332691286
Fax       =

 Pautan luar 



Tanjong Karang
Tanjong Karang